Document ID: 31998D0385

KOMMISSIONENS BESLUTNING af 13. maj 1998 om gennemførelsesbestemmelser til Rådets direktiv 95/64/EF om statistisk registrering af godstransport og passagerbefordring ad søvejen (meddelt under nummer K(1998) 1275) (EØS-relevant tekst) (98/385/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 95/64/EF af 8. december 1995 om statistisk registrering af godstransport og passagerbefordring ad søvejen (1), særlig artikel 4, 10 og 12, og
ud fra følgende betragtninger:
Der bør indrømmes medlemsstaterne undtagelser, for at de kan tilpasse deres nationale statistiske systemer til Direktiv 95/64/EF;
Kommissionen bør udarbejde en liste over havne med kode- og registernumre efter lande og havkystzoner;
det er påkrævet at foretage tilpasninger i bilagene til nævnte direktiv;
de i denne beslutning fastsatte foranstaltninger er i overensstemmelse med udtalelse fra Udvalget for Det Statistiske Program, der er nedsat ved Rådets afgørelse 89/372/EØF, Euratom (2) -
VEDTAGET FØLGENDE BESLUTNING:
Artikel 1
1. De undtagelser, som indrømmes medlemsstaterne, er fastlagt i bilag I.
2. Undtagelserne gælder for 1997, 1998 og 1999, bortset fra visse i bilag I fastlagte undtagelser, som kun gælder for 1997.
Artikel 2
Listen over havne med kode- og registernumre efter lande og havkystzoner findes i bilag II.
Artikel 3
1. I bilag II, III, IV, V, VII og VIII til direktiv 95/64/EF foretages følgende ændringer:
1) Bilag II:
Notereference (3), der henviser til fodnote 3, indføjes i kolonnen »Tonnage« for kode nr. 30, 31, 32, 33 og 34.
2) Bilag III:
Teksten under overskriften »Varenomenklatur« udgår, og i stedet indsættes følgende:
»Der anvendes en varenomenklatur bestående af 24 varegrupper (1. kolonne nedenfor), baseret på EU's transportstatistiske varenomenklatur NST/R, indtil Kommissionen efter samråd med medlemsstaterne beslutter, at den skal erstattes med en ny.«
3) Bilag IV:
Første afsnit under overskriften »Havkystzoner« udgår, og i stedet indsættes følgende:
»Som nomenklatur skal anvendes den gældende geonomenklatur (den statistiske landefortegnelse for Fællesskabets udenrigshandel og for samhandelen mellem dets medlemsstater, oprindeligt opstillet ved Rådets forordning (EØF) nr. 1736/75 (¹) for det år, dataene vedrører.
(¹) EFT L 183 af 14.7.1975, s. 3.«
4) Bilag V:
a) første afsnit under overskriften »Skibets registreringsnationalitet« udgår, og i stedet indsættes følgende:
»Som nomenklatur skal anvendes den gældende geonomenklatur (den statistiske landefortegnelse for Fællesskabets udenrigshandel og for samhandelen mellem dets medlemsstater, oprindeligt opstillet ved Rådets forordning (EØF) nr. 1736/75 (¹) for det år, dataene vedrører. Dog anvendes for Belgien og Luxembourg henholdsvis kode 017 og 018
(¹) EFT L 183 af 14.7.1975, s. 3.«
b) i listen over koder foretages følgende ændringer: koderne »0011 Frankrig« og »0012 Kerguelen-øerne« udgår; koderne »0281 Norge« og »0282 Norge (NIS)« indsættes efter kode »0112 Spanien (Rebeca)«; kode »8902 Fransk Antarktis« erstattes af »Fransk Antarktis (herunder Kerguelen-øerne)«.
5) Bilag VII:
Tabellen suppleres ved i kolonnerne »BT« at anføre de samme tal som i kolonnerne »DWT«; den nederste grænse under gruppe »01« i »BT« er »100«.
6) Bilag VIII:
a) under overskriften »Summariske og detaljerede statistikker« erstattes »F1« i slutningen af hver af de første tre sætninger af »enten F1 eller F2 eller F1 og F2«
b) i tabellen »Datasæt F1« erstattes i kolonnen »Kodedetaljer« under variablen »Skibstype« »1 position numerisk« med »2 positioner numerisk«; i kolonnen »Nomenklaturer« udgår i tabellens sidste linje ordene »eller bruttotonnageklasse«
c) efter tabellen »Datasæt F1« tilføjes tabellen »Datasæt F2«.
2. Bilag II, III, IV, V, VII og VIII til direktiv 95/64/EF erstattes af bilag III til nærværende beslutning, hvori de i stk. 1 omhandlede ændringer er indarbejdet.
Artikel 4
Denne beslutning er rettet til medlemsstaterne.
Udfærdiget i Bruxelles, den 13. maj 1998.

Labels: 12
8
15
19